उन्होंने उत्तराखंड को खुले में शौच मुक्त बनाने के लिए ग्राम प्रधानों की भूमिका की सराहना की। खुले में शौच मुक्त घोषित राज्य को बधाई देते हुए पेयजल और स्वच्छता मंत्रालय के सचिव परमेश्वरन अय्यर ने कहा कि देशभर में खुले में शौच मुक्त की दिशा में जबरर्दस्त प्रगति के बाद स्वच्छ भारत ग्रामीण के लिए अगला कदम इस स्थिति को लम्बे समय तक बनाए रखने के साथ ही ग्रामीण भारत में ठोस और कचरा प्रबंधन की नियमित व्यवस्था करना होगी। पांच राज्यों के खुले में शौच मुक्त होने के साथ ही देशभर में दो लाख से ज्यादा गांवों और 147 जिलों को खुले में शौच मुक्त घोषित किया जा चुका है।